বজবজ, মৌরিগ্রাম ও হলদিয়া টার্মিনাল থেকে অনির্দিষ্ট কালের জন্য তেল তোলা বন্ধ রাখার সিদ্ধান্ত পেট্রোলিয়াম ডিলার্স অ্যাসোসিয়েশনের।আর তার জেরেই আজ থেকে কলকাতা সহ দক্ষিণবঙ্গের আট জেলায় পেট্রোল ও ডিজেল সরবরাহে সঙ্কটের আশঙ্কা। পেট্রোল ডিলার্স এবং পাম্প মালিকদের অভিযোগ, শাসকদলের দাদাগিরি এবং তোলাবাজির জেরে  জ্বালানি তেল সরবরাহে চূড়ান্ত সমস্যা হচ্ছে।
 ওয়েব ডেস্ক: বজবজ, মৌরিগ্রাম ও হলদিয়া টার্মিনাল থেকে অনির্দিষ্ট কালের জন্য তেল তোলা বন্ধ রাখার সিদ্ধান্ত পেট্রোলিয়াম ডিলার্স অ্যাসোসিয়েশনের।আর তার জেরেই আজ থেকে কলকাতা সহ দক্ষিণবঙ্গের আট জেলায় পেট্রোল ও ডিজেল সরবরাহে সঙ্কটের আশঙ্কা। পেট্রোল ডিলার্স এবং পাম্প মালিকদের অভিযোগ, শাসকদলের দাদাগিরি এবং তোলাবাজির জেরে  জ্বালানি তেল সরবরাহে চূড়ান্ত সমস্যা হচ্ছে। তোলাবাজি চক্রের সঙ্গে তেল কোম্পানিগুলির আধিকারিকদের একাংশের আঁতাঁতেরও  অভিযোগ তোলেন তাঁরা। ঘটনার প্রতিবাদে অনির্দিষ্টকালে জন্য তেল তোলা বন্ধ রাখার সিদ্ধান্ত নিয়েছে সংগঠন। সঙ্কটের  আশঙ্কায় রাত থেকেই পেট্রোল পাম্পগুলিতে লম্বা লাইন পড়ে যায়।  বিকেল থেকে সঙ্কট আরও তীব্র হবে বলে আশঙ্কা।